《王至卿借骑入长安赋谢》
明代·胡应麟

未遘中涓访，犹勤上驷来。壮心悬伏枥，逸足借登台。

䟤跋看龙种，飞腾羡骏才。天闲云五色，矫首见蓬莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。